अनेक सांस्कृतिक एवं आर्थिक कारणों से, भारतीय समाज में कन्याएँ ऐतिहासिक रूप से भेदभाव का शिकार रही हैं। पुत्रों के लिए प्राथमिकता और कन्या-शिशुओं के प्रति पक्षपात आज भी जारी है, जो कि बाल लिंग अनुपात (कन्या भ्रूणहत्या तथा लिंग आधारित गर्भपात द्वारा असंतुलित) और स्त्रियों में अल्प साक्षरता दर के आंकड़ों से प्रत्यक्ष परिलक्षित होता है।कवि लिंग असमानता की समस्या को महाकाव्य के प्रथम (१.१२, १.५७–१.५९) तथा पंचम (५.१७) सर्ग में उठाते हैं। उद्दालक और कहोल के संवाद के सन्दर्भ में प्रथम सर्ग से निम्न पद्य (१.५८) उद्धृत है, जिसमें उद्दालक कहोल को सुजाता के जन्म की सूचना देते हुए कहते हैं–
कन्या नहीं भार है शिरका यही सृष्टि का है श्रृंगार 
मानवता का यही मन्त्र है यही प्रकृति का है उपहार। 
कोख पवित्र सुता से होती पुत्री से गृह होता शुद्ध 
नहीं भ्रूणहत्या विधेय है श्रुतिविरुद्ध यह कृत्य अशुद्ध ॥ 

दर्शन
विवेचन और मीमांसा
कन्याओं के प्रति भेदभाव
आठ सर्ग